
POMLAD NARODOV

Stoletja že živimo pod tujo oblastjo.

Da izginemo?! Glasujmo.

Kdo je ta, ki je za?

Ljudje leta že odhajajo in se vračajo z vestjo,

da so srečni,

ker vsaj umirajo doma.

Naš narod je trdoživ, zdržati mora do tedaj,

ko bo počila veriga

in bo premagan tudi zmaj.

Ni več daleč tisti čas, čas resnice, čistih rok,

ko ne bomo se več bali,

da bo nesrečen naš otrok.

Odprimo se v svet,

si snemimo okove z rokami!

Odprimo se v svet,

krojimo usodo si sami,

ker prišla je pomlad,

bratje, naša pomlad,

narodov pomlad.

Naš narod je kmet, vendar bistre in umne glave,

naš narod je majhen,

vendar z zemlje se svoje ne zgane.

Stoletja že živimo pod tujo oblastjo.

Da izginemo?

Ne, nismo trpeli za to!

Odprimo se v svet,

si snemimo okove z rokami!

Odprimo se v svet,

krojimo usodo si sami,

ker prišla je pomlad,

bratje, naša pomlad,

narodov pomlad.

